**JEGYZŐKÖNYV**

**Hidas Község Önkormányzat**

**Képviselő-testületének**

**2022. június 27.napján**

megtartott soros, nyilvános üléséről.

**Hozott határozatok:**

48/2022.(VI.27.)

49/2022.(VI.27.)

50/2022.(VI.27.)

51/2022.(VI.27.)

52/2022.(VI.27.)

**Megalkotott rendeletek:**

5/2022.(VI.28.)az önkormányzat 2022. évi költségvetéséről szóló 2/2022. (II.21.) önkormányzati rendelet módosításáról

6/2022.(VI.28.)az államháztartáson kívüli forrás átvételére és átadására vonatkozó szabályokról

7/2022.(VI.29.)az anyakönyvi esemény engedélyezésének szabályairól, valamint az azokért fizetendő díjak mértékéről

**JEGYZŐKÖNYV**

A jegyzőkönyv készült **2022. június 27. napján 14.00 órai kezdettel**

**Hidas** Község Önkormányzat Képviselő-testületének **soros, nyilvános** ülésén.

Az ülés helye**:** Hidas, Kossuth L. u. 50/II.

Polgármesteri Hivatal Tanácsterme

**Jelen voltak:**

1. Berg Csaba polgármester
2. BorsosnéSchwáb Rita alpolgármester
3. Fábián Izabella képviselő
4. Kérő Imre képviselő

**Valamint**:

Dr. Tóth Attila jegyző

Lórenczné Illés Anikó jkv. vezető

**Az ülésről igazoltan távol volt**: Dr. Balázs Dalma Brigitta, Fényes Endre és Steiner-Orosházi Szandra képviselők.

**Berg Csaba polgármester** köszöntötte a megjelenteket, és megnyitotta a képviselő-testületi ülést. A jelenléti ív alapján megállapította, hogy a testületi ülés határozatképes, a megválasztott 7 fő képviselőből 4 fő jelen van. Elmondta, hogy Dr. Balázs Dalma Brigitta, Fényes Endre és Steiner-Orosházi Szandra képviselők jelezték, hogy az ülésen nem tudnak részt venni.

Ismertette a napirendi pontokat.

A képviselő-testület 4 igen szavazattal, ellenszavazat és tartózkodás nélkül - az alábbi határozatot hozta:

**Hidas Község Önkormányzat Képviselő-testületének**

**48/2022. (VI.27.) számú határozata**

Az elfogadott napirendi pontok:

1. Beszámoló a lejárt határidejű határozatok végrehajtásáról.

Ea.: Berg Csaba polgármester, Dr. Tóth Attila jegyző

1. Az önkormányzat 2022. évi költségvetéséről szóló önkormányzati rendelet módosításaEa.: Berg Csaba polgármester, Dr. Tóth Attila jegyző
2. Az államháztartáson kívüli forrás átvételére és átadására vonatkozó szabályokról szóló önkormányzati rendelet megalkotása.

Ea.: Berg Csaba polgármester, Dr. Tóth Attila jegyző

1. Az anyakönyvi esemény engedélyezésének szabályairól, valamint az azokért fizetendő díjak mértékéről szóló önkormányzati rendelet módosítása.

Ea.: Berg Csaba polgármester, Dr. Tóth Attila jegyző

1. A Hidasért Nonprofit Kft. 2021. évi tevékenységéről szóló beszámoló.

Ea.: Borsos Ernő ügyvezető.

1. Szociális étkeztetés Szakmai Programja

Ea.: Berg Csaba polgármester, Dr. Tóth Attila jegyző

1. Csorba Győző könyvtár szakmai beszámolója

Ea.: Berg Csaba polgármester, Dr. Tóth Attila jegyző

Határidő: azonnal

Felelős: képviselő-testület

1. **Beszámoló a lejárt határidejű határozatok végrehajtásáról.**

**Ea.: Berg Csaba polgármester, Dr. Tóth Attila jegyző**

**Berg Csaba** polgármester ismertette a képviselőkkel, hogy május 25-26-án egy nagy zivatar érte el a települést. Másnap a helyszínre hívta a csapadékvíz elvezetés pályázatával foglalkozó szakértőt, nézze meg a helyszínt, hogy milyen nagy mennyiségű hordalékot hozott le a földekről a zivatar. A szakértők kétszer jártak a helyszínen, újabb terveket készítettek, sok hasznos információt gyűjtöttek be. A lakók és a közmunkások tisztítást végeztek, végig söpörtette az utcát, Borsos Ernő úr traktorral végzett takarítást, köszöni mindenki munkáját, úgy érzi a nagy viharok nem az ő hibája, hiába kérik tőle ezt számon. A tervező úr a gazdáknak is vázolta a lehetőségeket és a végleges tervek után még egyszer összeülnek majd.

A településen beteg fák kivágása, ill. csonkolása történt meg. ATM felszerelése megtörtént. Óvodai, ill. iskolai ballagás volt a községben, köszöni a nagyszerű pedagógusaik munkáját. Sajnos a gyermeknap a rossz időjárás miatt elmaradt. Részt vett Pakson a Mezőföld Kft. közgyűlésén, ill. a Bányásztelepülések taggyűlésén, ahol a község 400 ezer forint támogatást kapott. Szemlét tartottak a leendő piacról, alkalmasnak tartották a helyszínt, nyeregtetős kialakítással. Június 04.-én Kardoss fesztivál volt a településen, köszöni mindenkinek, hogy a rendezvény ilyen jól sikerült. Hidasnémeti testvér településre utaztak, két óvónő segítségével kreatív sátorral vettek részt a Hidasi napok rendezvényén. 6 fős német delegációt fogadott, akik 3 napig tartózkodtak a településen, nagyon jól érezték magukat, köszöni a tolmácsolási segítséget BorsosnéSchwáb Rita alpolgármester asszonynak.

A mai napon délelőtt felkeresték őt a Takarékbank Zrt. képviselői és elmondták, hogy takarék épületét értékesíteni kívánják, így nem tudják tovább fogadni a buszt előttük, ezért augusztus 1-től újra a hivatal előtt lehet majd megtalálni a szolgáltatást. 3. fokú hőségriadó került kihirdetésre, a pára kapuk kihelyezése megtörténik.

Kéri a lakosságot vigyázzanak magukra és figyeljenek egymásra. Sajnos kevés jelenleg a közmunkás dolgozó, ezért maradnak el a községben munkák, ill. van olyan, hogy jóval később érnek oda egy-egy munka megoldására, ezért kéri a lakók türelmét.

**Dr. Tóth Attila** jegyző ismertette az előző ülésen hozott határozatokat és kiemelte, hogy azok végrehajtása megtörtént.

A képviselő-testület 4 igen szavazattal, ellenszavazat és tartózkodás nélkül - az alábbi határozatot hozta:

**Hidas Község Önkormányzat Képviselő-testületének**

**49/2022. (VI.27.) számú határozata**

Hidas Község Önkormányzat Képviselő-testülete elfogadta a lejárat határidejű határozatok végrehajtásáról szóló beszámolót.

Határidő: azonnal

Felelős: Képviselő-testület

1. **Az önkormányzat 2022. évi költségvetéséről szóló önkormányzati rendelet módosítása.**

**Ea: Berg Csaba polgármester, Dr. Tóth Attila jegyző**

**Dr. Tóth Attila** jegyző ismertette, hogy az ellenőrizhetőség és átláthatóság miatt szükséges a 2/2022. évi költségvetési rendeletet a 7/A.§-al kiegészíteni, mely rendelkezések a készpénzforgalom, és készpénzkezelés módját szabályozza, mely mögött természetesen egy részletes Pénzkezelési Szabályzat is áll még. Javasolta a költségvetésről szóló rendelet mellékelt előterjesztés szerinti módosításának elfogadását.

A képviselő-testület 4 igen szavazattal, ellenszavazat és tartózkodás nélkül, minősített többséggel - az alábbi rendeletet alkotta:

**Hidas Község Önkormányzat Képviselő-testületének**

**5/2022. (VI.28.) számú rendelete**

**az önkormányzat 2022. évi költségvetéséről szóló 2/2022. (II.21.) önkormányzati rendelet módosításáról**

**(mellékletben)**

1. **Az államháztartáson kívüli forrás átvételére és átadására vonatkozó szabályokról szóló önkormányzati rendelet megalkotása.**

**Ea: Berg Csaba polgármester, Dr. Tóth Attila jegyző**

**Dr. Tóth Attila jegyző** elmondta, hogy az államháztartási törvény kötelezően előírja, hogy az államháztartáson kívüli pénzeszközök átvétel-átadásáról rendeletet kell alkotni. Ezt eddig a képviselő-testület nem alkotta meg, ezért szükséges ezt pótolni. E rendeletben lesznek szabályozva pl. a civil szervezeteknek nyújtott támogatások, melyről még támogatási megállapodást is kell kötni stb. A rendeletet próbálta szűkre szabni, mely az integrált jogalkotási rendszernek, un. Loclexnek is meg kell feleljen. Az előterjesztések már e rendszer használatával készültek el. A mellékelt írásos előterjesztés szerint javasolta a rendeletet elfogadni.

A képviselő-testület 4 igen szavazattal, ellenszavazat és tartózkodás nélkül, minősített többséggel - az alábbi rendeletet alkotta:

**Hidas Község Önkormányzat Képviselő-testületének**

**6/2022. (VI.28.) számú rendelete**

**az államháztartáson kívüli forrás átvételére és átadására vonatkozó szabályokról**

**(mellékleteben)**

1. **Az anyakönyvi esemény engedélyezésének szabályairól, valamint az azokért fizetendő díjak mértékéről szóló önkormányzati rendelet módosítása.**

**Ea.: Berg Csaba polgármester, Dr. Tóth Attila jegyző**

**Dr. Tóth Attila** jegyző elmondta, hogy a költségvetési rendelet szerint az anyakönyvi események lebonyolításáért az anyakönyvvezetőket külön megbízás alapján díjazás illeti meg. Eddig ingyenesek voltak a házasságkötések munkaidőn túl és hivatali helyiségen kívül is. A bevételek növelése volt a cél abban, hogy körbejárták a környező településeket és a javasolt díjak mértékével elkészítette a rendelet-tervezetet, melyet részletesen ismertetett.

A képviselő-testület 4 igen szavazattal, ellenszavazat és tartózkodás nélkül, minősített többséggel- az alábbi rendeletet alkotta:

**Hidas Község Önkormányzat Képviselő-testületének**

**7/2022. (VI.29.) számú rendelete**

**az anyakönyvi esemény engedélyezésének szabályairól,**

**valamint az azokért fizetendő díjak mértékéről**

**(mellékletben)**

1. **Hidasért Nonprofit Kft. 2021. évi tevékenységéről szóló beszámoló.**

**Ea: Borsos Ernő ügyvezető**

**Borsos Ernő ügyvezető**Megköszönte az ülésre történő meghívást. Ismertette a Hidasért Szolgáltató Nonprofit Korlátolt Felelősségű Társaság 2021.01.01.-2021.12.31-ig terjedő időszakra vonatkozó általános üzleti évet záró egyszerűsített éves beszámolóját és mérlegét a melléklet szerinti tartalommal. Részletesen tájékoztatást adott az NKft. 2021. évi tevékenységéről, és annak eredményeiről, mely szerint a Kft. az évet nyereséggel zárta.

**Berg Csaba polgármester** hangsúlyozta, hogy az ügyvezetővel nagyon jól tudnak együtt dolgozni, köszöni az önkormányzatnak és a lakosságnak nyújtott sok-sok segítséget.

**Fábián Izabella** képviselő kérdése, hogy a papírüzemnél hány bérlő van jelenleg és van-e kiadó helyiség még?

**Borsos Ernő** ügyvezető válaszában elmondta, hogy 6 bérlő van, a mai nap folyamán jött egy megkeresés autóértékesítő cégtől, egy bérbe adható helyiségről folyik a tárgyalás.

A képviselő-testület 4 igen szavazattal, ellenszavazat és tartózkodás nélkül minősített többséggel - az alábbi határozatot hozta:

**Hidas Község Önkormányzat Képviselő-testületének**

**50/2022. (VI.27.) számú határozata**

Hidas Község Önkormányzat Képviselő-testülete a mellékelt előterjesztés szerinti tartalommal elfogadta a tulajdonában álló Hidasért Nonprofit. Kft. ügyvezetőjének a 2021. évről szóló szakmai és pénzügyi beszámolóját.

Határidő: azonnal

Felelős: Képviselő-testület

1. **Szociális étkeztetés Szakmai Programja**

**Ea.: Berg Csaba polgármester, Dr. Tóth Attila jegyző**

**Dr. Tóth Attila** jegyző elmondta, hogy lezajlott a szociális étkeztetéssel kapcsolatos gyámhivatali ellenőrzés a hivatalban. Ennek során ellenőrzési jegyzőkönyv készült, mely megállapítása alapján végleges kötelezés lesz kiadva. Az ellenőrzés megállapításai alapján szükséges a Szakmai Program felülvizsgálata, változott az ellátott jogi képviselő személye, ill. a programba a diétás étkeztetés biztosítása is belekerül, mint lehetőség, amennyiben az ellátottak igénylik. Javasolta a felülvizsgált szakmai programot a melléklet szerinti tartalommal elfogadni.

A képviselő-testület 4 igen szavazattal, ellenszavazat és tartózkodás nélkül minősített többséggel - az alábbi határozatot hozta:

**Hidas Község Önkormányzat Képviselő-testületének**

**51/2022. (VI.27.) számú határozata**

Hidas Község Önkormányzat Képviselő-testülete a melléklet szerinti tartalommal módosításaival egységes szerkezetben jóváhagyja Hidas Község Önkormányzat Szociális Étkeztetés Szakmai Programját.

Megbízzák a jegyzőt, hogy a Szakmai Programot a BMAKH Szociális és Gyámhivatala részére küldje meg.

Határidő: azonnal

Felelős: képviselő-testület, jegyző

1. **Csorba Győző könyvtár szakmai beszámolója**

**Ea.: Berg Csaba polgármester, Dr. Tóth Attila jegyző**

**Dr. Tóth Attila jegyző** ismertette a mellékelt előterjesztés szerint a Csorba Győző könyvtár szakmai beszámolóját a 2021-ben Hidas településen végzett szolgáltatásról. Kiemelte, hogy Szőke Boglárka lelkiismeretesen látja el a könyvtárosi feladatot, elektronikus kapcsolattartással, több továbbképzésen is részt vett a munkával kapcsolatban. Öröm, hogy a kölcsönzött könyvek száma nőtt, a könyvtár megfelelő a felhasználók számára. Javasolta a szakmai beszámoló elfogadását.

A képviselő-testület 4 igen szavazattal, ellenszavazat és tartózkodás nélkülminősített többséggel- az alábbi határozatot hozta:

**Hidas Község Önkormányzat Képviselő-testületének**

**52/2022. (VI.27.) számú határozata**

Hidas Község Önkormányzat Képviselő-testülete a mellékelt előterjesztés szerinti tartalommal elfogadta a Csorba Győző Megyei Könyvtár 2021. évről szóló szakmai beszámolóját.

Határidő: azonnal

Felelős: Képviselő-testület

Tekintettel arra, hogy az ülésen további kérdés, észrevétel, indítvány nem hangzott el a polgármester a képviselő-testület ülését berekesztette.

kmf.

|  |  |
| --- | --- |
| Berg Csaba  polgármester | Dr. Tóth Attila  jegyző |